Cuneiform Tablet CCT 5 8b (BM 119414)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma ra-bi₄-ṣú-ma ù a-lá-ḫu-um a-na-kam a-na ša ki-ma a-bi₄-a áp-nu-ma um-ma a-na-ku-ma er-ba-ma ší-tí É a-bi₄-a kà-li-ma-ni e-ru-bu-ma um-ma šu-nu-ma a-lá-an 70 {TÚG}pì-ri-kà-ni mì-ma ú-lá ni-il₅-qé ù ma-ṣa-ar-tám ni-ip-té-ma mì-ma i ma-ṣa-ar-tim lá-šu ù a-wi-lá-tim aṣ-ba-at-ma um-ma né-nu-ma ú-sú-um KÙ.BABBAR-áp a-bi₄-a i-ḫa-li-iq um-ma ší-na-ma a-na kà-ri-im lá ta-ra-de₈-ni-a-tí 5 ma-na KÙ.BABBAR iq-bi₄-a-nim wa-ar-ki-tá-ma PUZUR₄-sú-en₆ ù LUGAL-sú-en₆ ù a-ḫu-šu DUMU-er-ú ma-ni-a a-na a-wi-lá-tim im-li-ku-ma um-ma šu-nu-ma KÙ.BABBAR ṭá-aq-bi₄-a lá sí-ni-ša-tí-ni šu-ut za-kà-ar a ḫu-bu-ul a-bi₄-šu i-ṣa-bu-tù-šu a-na-kam a-pu-tám i-za-zu a-na-ku ù ra-bi₄-ṣú-um tí-iq-ni ù KÙ.BABBAR-áp-kà ù e-ri-qú a-bi₄ a-ta be-lí a-ta a-ma-kam ṭup-pá-am ša kà-ri-im